તેમણે જણાવ્યું કે જુદા જુદા ઉલ્લેખો અનુસાર શ્રાદ્ધનું ખાસ મહત્વ છે, જે અંતર્ગત મહર્ષિ જાબાલિ મુજબ 'પિતૃપક્ષમાં શ્રાદ્ધ કરવાથી પુત્ર, આયુ, આરોગ્ય, અતુલ ઐશ્વર્ય અને ઈચ્છિત વસ્તુઓની પ્રાપ્તિ થાય છે.' મહાભારતમાં આવતા એક પ્રસંગમાં વિદુરજી ધૃતરાષ્ટ્રને કહેતા હોય છે 'જે મનુષ્ય પોતાના પિતૃઓ નિમિત્તે શ્રાદ્ધ નથી કરતાં તેમને બુદ્ધિમાન્‌ મનુષ્યો મૂર્ખ કહે છે.' ગરુડ પુરાણમાં ઋષિએ જણાવ્યું છેે 'પિતૃપૂજનથી સંતુષ્ટ પિતૃઓ મનુષ્યને આયુ, પુત્ર, યશ, સ્વર્ગ, કીર્તિ, પુષ્ટિ, બળ, વૈભવ, પશુ, સુખ, ધન અને ધાન્ય આપે છે.' આજે નદી કિનારે શ્રદ્ધાળુઓ પિતૃશાંતિ માટેની ક્રિયા કરશે